CELEX: 62008CN0436
Language: et
Date: 2008-10-03 00:00:00
Title: Kohtuasi C-436/08: Eelotsusetaotlus, mille esitas Unabhängiger Finanzsenat, Außenstelle Linz (Austria) 3. oktoobril 2008 — Haribo Lakritzen Hans Riegel BetriebsgmbH versus Finanzamt Linz

24.1.2009   
            
            
               ET
            
            
               Euroopa Liidu Teataja
            
            
               C 19/11
            
         Eelotsusetaotlus, mille esitas Unabhängiger Finanzsenat, Außenstelle Linz (Austria) 3. oktoobril 2008 — Haribo Lakritzen Hans Riegel BetriebsgmbH versus Finanzamt Linz
   (Kohtuasi C-436/08)
   (2009/C 19/18)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat, (Linz, Austria)
   Põhikohtuasja pooled
   
      Kaebuse esitaja: Haribo Lakritzen Hans Riegel BetriebsgmbH
   
      Vastustaja: Finanzamt Linz
   Eelotsuse küsimused
   
               1.
            
            
               Kas ühenduse õigusega on vastuolus, kui siseriiklik ametiasutus kohaldab mitteresidendist äriühingu poolt, milles liikmesriigi äriühingul on osalus, makstud dividendi suhtes, mis on vastavalt seadusele erinevalt siseriiklikest dividendist tulumaksust vabastatud alles liikmesriigi äriühingu vähemalt 25 % (käesoleval ajal kehtiva korra kohaselt 10 %) osaluse korral, diskrimineerimise vältimiseks mahaarvamise meetodit, kuna selline tulemus lähtub Verwaltungsgerichtshof'i (Austria kõrgeim halduskohus) otsuse kohaselt seadusandja (oletuslikust) tahtest kõige suuremal määral, samal ajal kui diskrimineerivat mõju avaldava 25 % (10 %) osaluse määra kohaldamata jätmise korral oleks välisriigist saadud dividend tulumaksust vabastatud?
            
         
               2.
            
            
               Kas ühenduse õigusega on vastuolus, kui siseriikliku dividendi suhtes kohaldatakse üldist maksuvabastust, samal ajal kui mitteresidendist äriühingu poolt, milles liikmesriigi äriühingu osalus on väiksem kui 25 % (10 %), makstud dividendi suhtes kohaldatakse mahaarvamise meetodit ja äriühingu osade omanik on kohustatud esitama välisriigis tasutud (ettevõtte) tulumaksu kohta tõendid, mida ei ole võimalik esitada või mille esitamine nõuaks ülemäära suuri jõupingutusi.
               
                           —
                        
                        
                           või kui residendist äriühingu poolt, milles liikmesriigi äriühingul on väiksem kui 25 % (10 %) osalus, makstud dividendi suhtes kohaldatakse maksuvabastust ja mitteresidendist äriühingu poolt, milles liikmesriigi äriühingu osalus on väiksem kui 25 % (10 %), makstud dividendi suhtes kohaldatakse mahaarvamise meetodit ning äriühingu osade omanik on kohustatud esitama tõendid, mida ei ole võimalik esitada või mille esitamine nõuaks ülemäära suuri jõupingutusi.
                        
                     
                           —
                        
                        
                           või kui residendist äriühingu makstud dividendi suhtes kohaldatakse üldist maksuvabastust ja mitteresidendist äriühingu poolt, milles liikmesriigi äriühingul on vähemalt 25 % (10 %) osalus, makstud dividendi suhtes kohaldatakse maksuvabastust, samal ajal kui mitteresidendist äriühingu poolt, milles liikmesriigi äriühingu osalus on väiksem kui 25 % (10 %), makstud dividendi suhtes kohaldatakse mahaarvamise meetodit ning äriühingu osade omanik on kohustatud esitama tõendid, mida ei ole võimalik esitada või mille esitamine nõuaks ülemäära suuri jõupingutusi?
                        
                     
                           2.1.
                        
                        
                           Kui vastus teisele küsimusele on eitav: kas ühenduse õigusega on vastuolus, kui maksukohustuslane on topeltmaksustamise vältimiseks kohustatud esitama tõendid välismaal tasutud (ettevõtte) tulumaksu kohta, mida tal ei ole võimalik esitada või mille esitamine nõuaks ülemäära suuri jõupingutusi, samal ajal kui siseriiklik ametiasutus saab need tõendid hankida liikmesriikide pädevate asutuste vastastikust abi käsitleva direktiivi alusel?
                        
                     
         
               3.
            
            
               Kas ühenduse õigusega on vastuolus, kui kolmandate riikide äriühingute poolt, milles liikmesriigi äriühingul on väiksem kui 25 % (10 %) osalus ja mis kuuluvad kapitali vaba liikumise põhimõtte kohaldamisalasse, makstud dividendide suhtes tuleb kohaldada mahaarvamise meetodit, kusjuures tõendeid välismaal tasutud (ettevõtte) tulumaksu kohta ei ole äriühingus madala osaluse määra tõttu võimalik esitada või nende esitamine nõuaks ülemäära suuri jõupingutusi, samal ajal kui siseriikliku dividendi suhtes kohaldatakse osaluse määrast sõltumata üldist maksuvabastuse meetodit ja seega on topeltmaksustamise vältimine igal juhul tagatud?
               
                           3.1.
                        
                        
                           Kui vastus kolmandale küsimusele on jaatav: kas ühenduse õigusega on vastuolus, kui liikmesriik keeldub kolmandate riikide äriühingutest saadud dividendide suhtes maksuvabastuse kohaldamisest, kui liikmesriigi äriühingu osalus nende äriühingute kapitalis on väiksem kui 25 % (10 %), kuigi liikmesriigi äriühingu üle 25 % (10 %) osaluse korral ei sõltu dividendi suhtes maksuvabastuse kohaldamine teatud tingimustest, mille täitmist saab aga kontrollida üksnes teabe saamisel kolmanda riigi pädevatelt ametiasutustelt, vaid neil juhtudel antakse maksuvabastus ilma täiendavate tingimusteta?
                        
                     
                           3.2.
                        
                        
                           Kui vastus kolmandale küsimusele on eitav: kas ühenduse õigusega on vastuolus, kui liikmesriik keeldub kolmandate riikide äriühingute poolt makstud dividendi puhul välismaal tasutud ettevõtte tulumaksu mahaarvamisest, kui liikmesriigi äriühingu osalus nende äriühingute kapitalis on väiksem kui 25 % (10 %), kuigi liikmesriigi äriühingu üle 25 % (10 %) osaluse korral ei sõltu dividendi suhtes maksuvabastuse kohaldamine erilistest tingimustest, mille täitmist saab kontrollida üksnes kolmanda riigi pädevatelt ametiasutustelt saadud teabe alusel, vaid neil juhtudel antakse maksuvabastus ilma täiendavate tingimusteta?